
Nacionalna zaklada 
za razvoj civilnoga društva 


Zagreb, Štrigina 1a, http://zaklada.civilnodrustvo.hr 


li podrzava 
BS aaa 























Promjena ili transformacija, 
što ćemo odabrati? 


Promjene, tako iščekivane 

i tražene, često ostaju na 
površini problema. 

Postoje i transformacije. 
Duboke i svjesne promjene 
u društvu, ekonomiji, 
politikama i ono najvažnije 
— u nama samima. 

Za promjene više nemamo 
vremena. Za transformacije 
nikad nije bio bolji i važniji 
trenutak. 


Godina u Eko Panu protekla je u duhu ovog pitanja. lako smo nastavili s 
provedbom zagovaračkih aktivnosti i projekata, velik dio onog čime se 
bavimo izravan je rad s lokalnom zajednicom kroz koji se provlači poruka o 
značaju povezanosti sa živim svijetom. Upravo prepoznavanje te povezanosti 
u Eko Panu smatramo temeljem transformacije koja je ljudskom društvu ne 
samo potrebna već je i uvjet našeg opstanka u svijetu za koji smo odgovorni. 


Zahvaljujući sufinanciranju Europskog socijalnog fonda, Eko Pan je u 
okviru projekta Poduzmi zeleniji otisak pokrenuo tri grupe usluga: Šumsku 
školu, Zelene vještine i Rodendansku igraonicu. Zajednički naziv 
usluga i budućeg društvenog poduzeća je Klijanac i Pup — rasadnik 
dobre volje. Znanja, vještine i povezanost sa živim svijetom izdanci su koji 
korisnici usluga dobivaju, a na njima je da ih s dobrom voljom čuvaju i nose 
kroz život. Usluge su namijenjene djeci i odraslima. U ovoj godini održano 
je devet boravaka u okviru Šumske škole, provedeno niz radionica, a šivati 
uče i mali i veliki. Odabirom usluga Klijanac i Pup građani podržavaju 
razvoj malog društvenog poduzeća te pomažu rad udruge, servisa Zeleni 

telefon, Eko knjižnice igračaka, Bibliopana, kampanja za očuvanje kopnenih 
voda, edukacija o otpadu, programa razvoja permakulture u zajednici te 
omogućuju male građanske akcije održavanja i uređenja okoliša. 


Zahvaljujući podršci Grada Karlovca i tvrtke Zelenilo, udruga je u 
ovoj godini uspješno promovirala Eko knjižnicu igračaka izložbom 
starih igara i igračaka, nabavom slikovnica, knjiga, edukativnih i kreativnih 
igara koje obuhvaćaju teme ekologije, očuvanja prirode, gospodarenja 
otpadom, upoznavanja biljnih i životinjskih vrsta i sl. Nekoliko je ovakvih 
knjižnica u Hrvatskoj, a svrha im je poticati na racionalnu potrošnju, 
čuvanje, razmjenu i solidarne odnose u zajednici. 


Započeli smo i s novim projektima. 


Projekt Moj samoodrživi dom u doba korona krize udruga provodi u 
svojstvu partnera slovenskoj udruzi i društvenom poduzeću ZRIRAP — 
Institut za istraživanje i razvoj alternativnih praksi, Beltinci. 
Projekt se financira iz programa Erasmus +, a provodi od studenog ove 
godine do mjeseca studenog sljedeće godine. 


Kroz projekt će ukupno proći oko 300 nezaposlenih osoba koje će 
pohađanjem besplatnih radionica stjecati praktična znanja o uzgoju i 
čuvanju hrane, čuvanju sjemenja, izradi zimnice i prirodne kozmetike. 


Također od studenog, zajedno s udrugom Avadhuta partner smo KA- 
MATRIX-u u projektu Suradnjom i praksom do održive zajednice. 
Projekt sufinancira Europski socijalni fond, a fokusira se na mapiranje i 
rješavanja potreba lokalne zajednice u kriznim situacijama. 


Zeleni telefon i dalje je na raspolaganju građanima, a u području zaštite 
okoliša, okolišnog prava i klimatskih promjena, udruga je partner Zelenoj 
akciji na projektima JEDRO i JEKA!. 


Kraj godine Eko Pan dočekao je s ukupno 5 zaposlenih osoba, novim 
partnerstvima i suradnjama, a sve više se okrećemo širenju praktičnih 
znanja i vještina. 


Jer, poznajemo li živi svijet i svoje mjesto u njemu, znati ćemo 
ga dobro i čuvati. 

2021. godina bila nam je i posljednja godina provedbe trogodišnje 
Institucionalne podrške Nacionalne zaklade za razvoj civilnoga društva, za 
stabilizaciju i/ili razvoj udruge. 


Za nas, ona je u 2019. i dobrim dijelom u 2020. godini značila 
prvenstveno stabilizaciju, a nakon toga i razvoj. 


Neizmjerno smo zahvalni na pruženoj nam potpori jer smo je ostvarili u 
teškom i kritičnom razdoblju za Udrugu, kad nismo imali drugih ostvarenih 
potpora, a imali smo veliki preokret u svom djelovanju - preseljenje u 
novi prostor i razvoj novih aktivnosti za i u zajednici. 

Omogucila nam je financiranje redovnih rezijskih troškova i udio u 
plaći voditelja programa Pravo okoliša čime smo nastavili naš rad 
s građanima putem servisa Zeleni telefon kao i razvoj ideja i pripremu 
za prijavu na natječaje koji će poduprijeti našu viziju razvoja novih 
usluga i aktivnosti za i u zajednici temeljem modela samofinanciranja 


udruge. 


Nakon što smo ostvarili potpore za planirane ideje - razvoj društveno- 
poduzetničkih djelatnosti Udruge i osigurali sredstava za voditelja 
programa Pravo okoliša kroz partnerske projekte, Udruga se stabilizirala, 
a Institucionalna potpora iskorištena je za unaprijeđenje rada ureda, 
zapošljavanjem Voditeljice ureda. 


Nakon tri godine provedbe potpore, tri godine od preseljenja u novi 
prostor, tri godine razvoja novih aktivnosti, postali smo i ostali stabilni i 
razvijamo Udrugu u novim pravcima. 

O PROJEKTU EKO KNJIŽNICA IGRAČAKA 


— IGROM DO PROMJENA 





Knjižnice igračaka jedinstveni su prostori društvene solidarnosti i 
učenja o odgovornosti za društvo i okoliš u kojem živimo, prostori 
gdje se dijeli, razmjenjuje i ne stvara otpad. 


Karlovačka knjižnica igračaka nalazi se u prostoru Eko Pana, u Radićevoj 
ulici, šesta je takva knjižnica u Hrvatskoj, a osnovana je 2019. godine. 


Potaknuti idejom Ekološke udruge Krka Knin - poticanja na smanjenje 
otpada, racionalnu potrošnju te razmjenu i čuvanje igračaka, i mi smo 
osnovali mjesto gdje se igre/igračke posuđuju, baš kao u pravoj knjižnici, 
a gdje se članom postaje donacijom rabljene igračke. 


Do sad smo igračke/igre za knjižnicu zaprimali putem donacija građana, 
no željeli smo u ponudi imati igre i igračke koje su manje dostupne, potiču 
motorički, senzomotorički i socio-emocionalni razvoj, upoznaju i uče, potiču 
na istraživanje. 


Vjetroelektrana — uradi sam Dječja knjižnica 

Izložba retro igara i igračaka 


2021. godine ostvarili smo podršku Grada Karlovca i tvrtke 
Zelenilo d.d. za projekt Eko knjižnica igračaka - igrom do promjena za 
uređenje i obnovu ponude knjižnice. 


Sredstva smo uložili u nabavku knjiga, ekoloških didaktičkih i 
senzomotoričkih igračaka, raznih mozgalica, igračaka i igara u kojima 
se uci o otpadu, okolišu, ljudskom tijelu, sunčevom sistemu, pletenju, 
matematici, solarnim panelima. 


U okviru projekta organizirali smo i izložbu Retro igara i igračaka, od 
4. do 15. listopada 2021. u prostorima galerije ZILIK. 


Izložbu je tijekom dva tjedna posjetilo preko 300 posjetitelja. Neki 

pogledali, nekima je ona bila podsjetnik na ne tako davna djetinjstva, a 
nekima izlet u prošlost u kojoj su neke igračke mozda bile drugaéije. 


Igra je radost i ugoda, učenje i vježba. 
U igri spoznajemo slobodu, mudrost i sami sebe. 
lako se igrati možemo pomoću ideja, misli, riječi i tijela, uz igračke spoznajemo 


koliko doživljaja, umijeća i umjetnosti može biti u zabavi i razonodi. 

Urbani park Hrvatskog doma u Karlovcu uređen je kao ljetni dnevni 
boravak s pozornicom i otvoren za javnost u listopadu 2020. godine kad 
smo održali i jednu večer projekcije okolišnih dokumentaraca. U ovoj 
godini, zahvaljujući financijskoj podršci Hrvatske elektroprivrede 
(HEP), suradnji s Kinoklubom Karlovac i Savezom udruga 
KAoperativa, uspješno smo realizirali program Eko kino koji je obuhvatio 
trodnevni filmski program u lipnju i jednu večer u prosincu. 

Teme kojima smo se bavili u lipnju bile su klimatske promjene i lokalna 
zajednica. Uvodno smo prikazali dokumentarni film Blue Heart posvećen 
posljednjim divljim rijekama Balkana kojem je prethodio glazbeni nastup 
Martina Ladike. Tri dana Eko kina karlovačka publika imala je priliku 
pogledati izbor zanimljivih okolišnih filmova. 


Svaku večer prikazali smo nekoliko kratkih i animiranih filmova, te jedan 
dugometražni film. Od pesimističnog pogleda na industriju plastike preko 
isladskog igranog filma o aktivizmu do tračka nade u dokumentarcu 
posvećenom permakulturi, pokazali smo da budućnost uvelike ovisi o nama 
— sve ono što kao konzumenti biramo, utječe na ekonomske, društvene i 
okolišne prilike u kojima se nalazimo. U tom duhu, u prosincu smo održali 
završnicu ovogodišnjeg Eko kina, gostovanjem Petre Pavleka i Sonje 
Mikulek iz udruge ZMAG koje su na Maloj sceni Hrvatskog doma 
održale izlaganje o regenerativnoj poljoprivredi i Društvenoj banci 
sjemena uz projekciju dokumentarnog filma Kiss the Ground. 


Program Eko kino doprinos je razvoju programa budućeg društveno- 
kulturnog centra Hrvatski dom. 

O PROJEKTU JEKA — JAČANJE Iš AN 


EKO—AKTIVIZMA TA HITNU "2 
KLIMATSKU AKCIJU ooo Rate 








Nositelj projekta: Zelena akcija (Zagreb) 
Partneri iz Hrvatske: 


Brodsko ekološko društvo — BED (Slavonski Brod); Udruga za promicanje 
ekološke proizvodnje hrane, zaštite okoliša i održivog razvoja ,Eko Zadar“ 
(Zadar) i Pan, udruga za zaštitu okoliša i prirode (Karlovac) 


Partner iz Norveške: Natur og Ungdom 
Razdoblje provedbe projekta: |. 12. 2020. - 30. 11. 2022. 


Ukupna vrijednost projekta: 166.500,00 € od čega je 149.850,00 € 
osigurano kroz financijske podrške Islanda, Lihtenštajna i Norveške u okviru 
Europskog gospodarskog prostora i Norveških grantova 


Uz Brodsko ekološko društvo iz Slavonskog Broda i udrugu Eko-Zadar, 
Eko Pan je partner Zelenoj akciji na projektu usmjerenom na izgradnju 
dinamičnog i umreženog klimatskog pokreta u Republici Hrvatskoj koji će 
inovativnim metodama javno zagovarati hitni odgovor na klimatsku krizu. 


U proteklih godinu dana održana su tri laboratorija aktivističkih inovacija 

— jednodnevne trening radionice tokom kojih su prezentirane aktivističke 

i umjetničke prakse javnog zagovaranja te pravni alati u borbi za okoliš. 
Održan je i dvodnevni trening na temu metoda javnog zagovaranja. 
Projektom su planirane i dvije kampanje (na lokalnoj i državnoj razini), te 
ono što je Eko Pan pokrenuo godinu dana prije samog projekta - pokretanje 
Panove aktivističke grupe. U procesu informiranja javnosti i buđenja 
interesa za aktivizam za prirodu i okoliš u Karlovcu na Svjetski dan zaštite 
okoliša (5. lipnja) organizirali smo prikazivanje filma Plavo srce koji 
tematizira izgradnju mini hidroelektrana čime smo najavili održavanje Eko 


kina — programa okolišnih filmova od 17. do 19. lipnja 2021. 

0 PROJEKTU JEDRO — JAVNE POLITIKE 


ZA ODRŽIVI DRUŠTVENI RAZVOJ: 
VODA. ENERGETIKA. OTPAD 





Projekt JEDRO - Javne politike za održivi društveni razvoj: voda, 
energetika, otpad počeo je 29. 10. 2020. godine i trajati će 36 mjeseci. 
Projekt sufinancira Europska unija iz Europskog socijalnog fonda, a 
ukupna vrijednost projekta je 3.594.308,89 kn. 


Projektni partneri su: Fakultet političkih znanosti u Zagrebu, Društvo za 
oblikovanje održivog razvoja (DOOR), Zeleni Osijek, Udruga za prirodu, okoliš 
i održivi razvoj Sunce, Zelena energetska zadruga (ZEZ), Brodsko ekološko 
društvo (BED), Ekološka udruga Krka Knin, Pravo na grad (PNG), Pan, udruga 
za zaštitu okoliša i prirode, ZMAG - Zelena mreža aktivistickih grupa. 


Projektni partneri čine tematsku mrežu ,Jedro“ koja će graditi kapacitete 
za istraživačkim, zagovaračkim i policy radom na ovim temama 
te širiti kapacitete i znanja na druge OCD-e te zagovarati rezultate prema 
donositeljima odluka i drugim ključnim akterima. 


Voda, energetika i otpad tri su tematska područja koja reflektiraju 
prioritete zaštite okoliša, održivosti i ekonomskog razvoja. Stoga je projekt 
usmjeren na izradu javnih politika utemeljenih na dokazima. 


Tijekom proteklih 13 mjeseci velika većina aktivnosti odvijala se online. To 
su sastanci projektnog tima, prikupljanje podataka i osnivanje baze 
podataka o gospodarenju otpadom za sve jedinice lokalne samouprave 

u Hrvatskoj, prijenos znanja i iskustava u javnom zagovaranju među 
projektnim partnerima. Projektni tim po prvi put se uživo sastao u Šibeniku u 
studenom 2021. na dvodnevnom sastanku. 

Projekt je sufinancirala Europska unija iz Europskog socijalnog fonda. društva 

IZVJEŠTAJ O RADU 
ZELENOG TELEFONA 


U 2021. 











IZVJEŠTAJ O RADU Laa 
7ELENOG TELEFONA U 2071. > 


Na Zeleni telefon Eko Pana u razdoblju od 1. 1. - 21. 12. 2021. godine 
zaprimili smo ukupno 57 prijava građana. 


Otpad i Vode su kategorije na koje se odnosi najveći broj prijava u 


2021. godini. 





Zelem telefon 


Buka (0) 
Gradnja (2) 
Zračenje (2) 
Otpad (17) 
Promet (0) 
Razno (0) 
Rudarenje (5) 
Šume (3) 
Vode (13) 
Zelenilo (7) 
Zrak (7) 

Tlo (0) 
Životinje (1) 

Prijave iz kategorije Otpad uglavnom se odnose na nepropisno odbačeni 
otpad u okoliš te traženje informacija o mjestima zbrinjavanja odredenih 
vrsta otpada. 


Kada su u pitanju prijave iz kategorije Vode, građani su iskazali 
zabrinutost zbog dovođenja građevinske mehanizacije u I. zonu sanitarne 
zaštite izvorišta pitke vode, prijavili zamućenje rijeka Slunjčice i Korane, 
ispuštanje sadržaja septičkih jama u okoliš, ispuštanje vode iz privatnih 
bazena u Mrežnicu, te tražili informacije o planu ispuštanja vode iz 


HE Lešće. 

Pet od sedam zaprimljenih prijava u kategoriji Zelenilo u 2021. godini 
stiglo nam je iz Karlovca i odnose se na projekte uređenja javnog prostora 
koji tijekom svoje realizacije nisu uključivali glas građana. Tu su, u prvom 
redu, slučaj rekonstrukcije u karlovačkoj ulici Naselje Marka Marulića te 
“čišćenje“ terena uz šetnicu u Aleji hrvatskih branitelja uz rijeku Koranu. 
Komunalnom redarstvu Grada Karlovca uputili smo apel da naloge za 
održavanje okućnica vlasnicima ne izdaje u doba pune vegetacije i 
razmnožavanja mnogih korisnih vrsta ptica i drugih životinja. 


U kategoriji Zrak prijave su nam stigle iz Gospića, Ozlja, Samobora, 
Ogulina, Duga Rese, Karlovca i Tounja, a odnosile su se na zagađenje zraka 
iz industrijskog postrojenja i kućanstava koja koriste nepropisne energente 

za ogrjev te protupravno spaljivanje plastičnog otpada na javnoj površini. 
Nažalost, tu je i prijava koja se odnosi na naugodne mirise koji se šire iz 
odloženog stajskog gnojiva, za koju ne postoji niti nadležna služba niti 
određen propis te se prijavitelje upućuje probleme ove vrste sa susjedima 
rješavati putem nadležnog suda. 


Prijave u kategoriji Rudarenje odnosile su se na prostorno-plansku 
dokumentaciju jedinica lokalne i regionalne samouprave čije su izmjene i 
dopune predviđale ponovno aktiviranje eksploatacijskih polja mineralnih 
sirovina. Dok je u slučaju kamenoloma Japaga u Plaškom građanska 
inicijativa urodila plodom, u slučaju kamenoloma Kremešnica Lasinjska 
javna rasprava o Studiji utjecaja na okoliš te javno izlaganje Studije bili su 
prolongirani, tako da se ishod još uvijek iščekuje. 


U kategoriji Sume građani nam i dalje prijavljuju štetne prakse održavanja 
vegetacije uz ceste i gospodarenje šumama od strane nadležnog trgovačkog 
društva koje se s pravom mogu okarakterizirati kao destruktivne i neodržive. 


Ostale prijave u kategorijama Gradnja, Zračenje i Životinje odnose se 
na netransparentnu općinsku investiciju izgradnje igrališta kojoj je prethodila 
sječa stabala, neispravnu instalaciju na objektu prijenosne mreže koja je 
ugrožavala ptice te poziv za sudjelovanje i podršku građanskoj inicijativi 
učešćem u javnoj raspravi o prijedlogu izmjena prostornog plana uređenja 
jedne općine. 


Riješeno je više od 49% prijava zaprimljenih u 2021. godini. Taj udio za sve 
dosad zaprimljene prijave iznosi 81,8%. 

Više od 75% prijava stiglo je iz Karlovačke županije, a nešto više od 12% 
iz Ličko-senjske županije. Od ukupnog broja, gotovo 90% prijava odnosi se 
na ruralna područja. 





Karlovačka 
županija (75%) 
Ličko-senjska 
županija (12%) 
Ostalo (13%) 








Ono po čemu ćemo pamtiti ovu godinu su obavijesti nadležnih inspekcijskih 
službi koje se, u najmanju ruku, mogu opisati kao nelogične i sad već 
ustaljena praksa upravnih odjela da po zaprimljenim prijavama, iako 
stvarno nenadležni za iste, ne djeluju po službenoj dužnosti. U vođenju 
servisa Zeleni telefon i djelovanju po zaprimljenim prijavama u 2021. 
godini koristili smo se pravom na pristup informacijama te izjavljivali žalbe 
Povjereniku za informiranje kad su naši zahtjevi bili odbijeni kao i zbog 
šutnje tijela javne vlasti. 

Projekt je sufinancirala Europska unija iz Europskog socijalnog fonda, društva 

Projekt je s 85% iznosa (825.435,00 kn) sufinancirala Europska unija iz 
Europskog socijalnog fonda 

PROGRAM: Učinkoviti ljudski potencijali 

POZIV: Jačanje poslovanja društvenih poduzetnika — faza | 

NAZIV PROJEKTA: Poduzmi zeleniji otisak 

BROJ UGOVORA: UP.02.3. 1.03.0068 

NOSITELJ PROJEKTA: Pan, udruga za zaštitu okoliša i prirode 
RAZDOBIJE PROVEDBE PROJEKTA: 1. 10. 2020. - 1. 4. 2023. 
UKUPNA VRIJEDNOST PROJEKTA: 971.100,00 HRK 

lako smo u Eko Panu tijekom svojih 20 godina rada proveli i sudjelovali 
u puno projekata, Poduzmi zeleniji otisak zaokružuje sva naša 
dosadašnja iskustva i na krilima društvenog poduzetništva omogućuje nam 


da kroz razvoj specifičnih usluga doprinosimo stvaranju održivih vrijednosti 
i odnosa u lokalnoj zajednici. 


Predstavljanje na 


“ Znanstvenom PIL 








Tijekom 30 mjeseci trajanja provedbe projekta Eko Pan će poticati 
društvenu transformaciju kroz usluge koje se temelje na edukaciji, 
solidarnosti, boljem razumijevanju odnosa povezanosti i odgovornosti za 
okoliš i prirodu. 


U prvoj godini provedbe projekta najprije smo se okrenuli sami sebi i 
jačanju naših poduzetničkih vještina. U suradnji s Milenom Radošević 
izradili smo poslovni plan, a s Renatom Meštrović smo prošli proces 
osmišljavanja vizualnog identiteta i marketniške strategije. 


Društveno poduzetništvo Eko Pana temelji se na tri osnovne usluge 
zajedničkog naziva Klijanac i Pup - rasadnik dobre volje: 


* Rođendanska igraonica (edukacija kroz igru i zabavu) 

* Šumska škola (učenje o prirodi, u prirodi) 

* Zelene vještine (učenje praktičnih znanja i vještina kroz radionice, sekcije 
i tečajeve) 


Tijekom 2021. godine izradili smo kurikulume za Šumsku školu i proveli 
ukupno 9 boravaka u prirodi. 


U okviru Zelenih vještina pokrenuli smo šivanje za djecu i šivanje za odrasle 
te održali niz radionica. 

Sukladno ublažavanju epidemioloških mjera započeli smo s Rodendanskim 
igraonicama. 


Početkom 2022. godine Klijanac i Pup će dobiti web stranicu, a u travnju 
zaposliti ukupno četiri osobe u svojstvu organizatora i voditelja društveno- 
poduzetničkih usluga. 


Izuzetno smo zahvalni svima koji prate naš razvoj, a naročito suradnicima i 
korisnicima naših usluga. 


Implementacija društvenog poduzetništva Eko Panu omogućuje 
samofinanciranje, ulaganje u programe Eko knjižnica igračaka, Bibliopan 
i Zeleni telefon te podršku malim građanskim akcijama očuvanja i uređenja 


okoliša u lokalnoj zajednici. 
WN 

Oni su Klijanac i Pup — jedan raste iz tla, drugi na stablu/ 
stabljici. Zajedno čine rasadnik dobre volje u kojem rastu 
znanja, vještine i povezanost sa živim svijetom. Upravo to je ono 
što dobivaju korisnici naših usluga uz zadatak da te vrijednosti 
s dobrom voljom čuvaju i nose kroz život. 


Klijanac i Pup skup su društveno-poduzetničkih usluga udruge 

Eko Pan namijenjene djeci i odraslima a svrha im je kroz praksu učenja, 
boravka u prirodi i stjecanja korisnih vještina poticati dublje razumijevanje i 
svjesnu brigu o živom svijetu oko nas. 


Odabirom usluga Klijanac i Pup građani podržavaju razvoj malog 
društvenog poduzeća te pomažu rad udruge, servisa Zeleni telefon, Eko 
knjižnice igračaka, Bibliopana, kampanja za očuvanje kopnenih voda, 
edukacija o otpadu, programa razvoja permakulture u zajednici i omogućuju 
ulaganje u male građanske akcije održavanja i uređenja okoliša. 


U rasadniku Klijanca i Pupa tri su glavna vrta: 

ŠUMSKA ŠKOLA - ŠUMU UPOZNAJ I SNADI SE 
ISTRAZUJUCI: učenje o prirodi za djecu i roditelje 
kroz ciklus radionica, igara i izazova 


Sumu pretvaramo u najzabavniju školu! 


Šumsku školu čini ciklus od ukupno 12 boravaka u prirodi tijekom godine 
dana. Svaki boravak održava sa na nekoj od lokacija u okolici Karlovca 
ili na području županije, u trajanju od 6 sati tijekom kojih se izmjenjuju 
radionice, igre i izazovi podijeljeni u tri osnovne teme: 


+ SNAĐI SE (orijentacija, izrada skloništa, prva pomoč, čvorologija...) 


* IZRADI SAM (herbarij, planinarski štapovi, prirodne remedije, kućice za 
ptice, kompas, totem...) 


* FLORA I FAUNA (upoznavanje biljnih i životinjskih vrsta kroz 
sakupljanje, promatranje i igru) 


Otkrivamo zanimljivosti, ljepotu i staništa lokacija koja se nalaze u 

našoj neposrednoj blizini kroz sva godišnja doba sa svrhom dubljeg 
razumijevanja i povezivanja sa živim svijetom, stjecanja znanja i vještina 
za snalaženje i cjelovito uživanje u prirodi. 


Ovaj program namijenjen je djeci uzrasta od 5 do 10 godina s mogućnosti 
pokretanja grupa u kombinaciji djeca+roditelj i skraćenog programa 

za djecu mlađeg uzrasta, a uskoro kreće i Obiteljska šumska škola — 
edukativne šetnje prirodom. 


Šumska škola — Martinšćak ; ' Šumska škola — Kalvarija 

S ciljem edukacije najmlade populacije o vrijednostima i važnosti zaštite i 
očuvanja živog svijeta, osmišljene su ,eko“ rođendanske proslave/druženja 
kroz koje učenje uspješno spajamo sa zabavom. Usluga je za djecu 
vrtićkog uzrasta i nižih razreda osnovne škole, a u daljoj budućnosti postoji 
i mogućnost nadogradnje igrama i sadržajima prilagođenim i starijim 
uzrastima. Ova rođendanska proslava karakteristična je po sadržaju jer 
poziva na poučnu i kreativnu igru kojom djeca bolje upoznaju svijet i 
prirodu oko sebe. Primjerice, slavljenik sam može odabrati temu o kojoj 
želi saznati više (roda, krpelj, komarac, svemir, vode, nebo, itd.). 
Tema se provlači kroz sve aktivnosti rođendanske proslave (igre, razgovor 

i kreativna radionica), a sudionici su podijeljeni u dvije skupine koje se 
međusobno natječu u znanju i vještinama. Usluga se održava u zatvorenom 
i na otvorenom prostoru. 

Zelene vještine obuhvacaju radionice, tečajeve i programe za djecu 
i odrasle u području stjecanja znanja za doprinos održivim oblicima 
življenja i smanjenju otpada u okolišu: učenje šivanja, osnova uzgoja 
bilja i čuvanja sjemenja, popravci i ponovno upotreba predmeta kroz 
program Mala tvornica reciklaže, tečajevi permakulture, zdrave prehrane, 
izrade zimnice, prirodnih boja, prirodne kozmetike, itd. 


Zelene vještine obuhvaćaju i posebno osmišljene radionice za vrtićke i 
školske grupe, s temom edukacije o zaštiti okoliša i prirode. 

Hvala svima koji svoje mjesto nalazite u rasadniku dobre volje 
Klijanca i Pupa! 


Klijanac i Pup: https://klijanac-pup.org/ 
Facebook/Instagram: Klijanac i Pup 
E-mail: info@klijanac-pup.org 

I za kraj, da ponovimo - poznajemo li dobro živi svijet i svoje 
mjesto u njemu, znati ćemo ga dobro i čuvati! 

DONATORI 


Iza nas je jedna financijski stabilna godina. Osim projekata ugovorenih još 
2020. godine, koji su se nastavili provoditi u 2021., ostvarili smo još niz 
potpora za projekte u kojima smo ili nositelji ili partneri (navedeno u tablici 
ispod teksta). Novi projekti omogućili su i novo zapošljavanje pa je tijekom 
sastavljanja ovog izvještaja u Panu zaposleno pet osoba. 


U 2021. godini započeli smo sa provedbom društveno-poduzetničkih 
djelatnosti pod nazivom Klijanac i Pup — Rasadnik dobre volje u okviru 
projekta Poduzmi zeleniji otisak. Namjera nam je da provedbom ovih 
djelatnosti Udruga u budućnosti postane manje ovisna o projektnom 
financiranju. 2021. godine prihodi od provedbe samofinancirajućih 
djelatnosti činili su 5% ukupnih prihoda Udruge. 


PRIHODI OD OBAVLJANJA SAMOSTALNIH DJELATNOSTI 


Članarine 1.940,00 kn 
Donacije građana 4.095,50 kn 
Edukacija — Šumska škola 12.510,00 kn 
Edukacija — Šiv-Šav 980,00 kn 
Edukacija - vanjski naručitelji 3.900,00 kn 
Prodaja imovine i inventara 1.220,00 kn 
Kamate 45,90 kn 
UKUPNO 24.691,40 kn 

PRIHODI OD PROJEKATA 


ULOGA U |TRAJANIE 
PROJEKT PROJEKTU | PROJEKTA 


DONATOR 


Nacionalna 
zaklada 

za razvoj 
civilnoga 
društva 

ESF — 


Društveno 
poduzetništvo 


ESF — Tematske 


mreže 


Norveški fond 
za aktivno 
građanstvo 


Grad Karlovac 


Zelenilo d.o.o. 


HEP d.d. 


ESF — 
Odgovaranje 
na potrebe 
lokalne 
zajednice 


Erasmus+ 


UKUPNO 





Institucionalna 
podrška za 
stabilizaciju i/ili 
razvoj udruge 


Poduzmi zeleniji 
otisak 


Jedro 


Jeka 


Eko knjižnica 
igračaka — igrom 
do promjena 
Eko knjižnica 
igračaka — igrom 
do promjena 


Eko kino: klimatske 
promjene i lokalne 
zajednice/ 
regenerativna 
poljoprivreda 


Suradnjom i 
praksom do 
održive zajednice 


Moj samooskrben 
dom v času korona 
krize 


nositelj 


nositelj 


partner 


partner 


nositelj 


nositelj 


nositelj 


partner 


partner 


Ies iiz 
2020 


1. 10. 2020. - 


31232023 


1. 11. 2020. - 
311022022: 


1. 12. 2020. - 
307122022 


2 11 2021 


142: 2023; 


JEM 202: 
3121022022 


Sy, AN 


ODOBRENI 
IZNOS 


62.550,00 kn 





971.100,00 kn 


144.900,00 kn 


85.443,28 kn 


4.000,00 kn 


4.500,00 kn 


10.000,00 kn 


75.000,00 kn 


170.053,98 kn 


1.282.493,28 kn 

Izdavač: Eko Pan 

Info 

Adresa: Stjepana Radića 12, 47000 Karlovac 
Telefon/telefax: 047 614 063 

Mobitel: 095 9083 578 

Zeleni telefon: 072 123 456 

E-mail: eko-panGeko-pan.hr 

WEB: www.eko-pan.hr 


Facebook: https: //www.facebook.com/eko.pan.karlovac/ 


ZIRO RACUN: Karlovačka banka d.d., 
HR1124000081107214313 


MATICNI BROJ: 1660675 


